Y lo curioso ye que les histories del autor norteamericanu son cencielles, asitiaes en pequeños espacios, con pocos personaxes –en munches d’elles sólo dos- y munchu diálogo, pero a traviés d’eses pequeñes anéudotes, Salter ye capaz de tresmitinos toda la soledá del individuu –home o muyer-, la pasión vencida, los escatafinos que produz el pasu del tiempo, l’alcordanza d’una dómina que se recuerda como feliz, anque nel fondu nun lo fuera tanto... Dalgunos de los cuentos aseméyense a eses conversaciones intelixentes de los guiones de Wody Allen, sólo que Salter ye muncho más cáusticu, muncho más demoledor. El pasáu nunca nun vuelve y lo qu’un día fueren amores resplandientes, dexen güei una tristura nel alma, cuando non una amargura o inclusive un odiu.
#000005